b"\n_START_ARTICLE_\nHasager Christiansen\n_START_PARAGRAPH_\nChristian Hasager Christiansen var en dansk officer, der under 2. verdenskrig fotograferede en V1, som den 22. august 1943 var styrtet ned p\xc3\xa5 Bornholm._NEWLINE_Han og politikommiss\xc3\xa6r Johannes Hansen fik fotograferet den, f\xc3\xb8r tyskerene opdagede den. Han fik desuden lavet en skitse og bestemt, at beton erstattede spr\xc3\xa6nghovedet._NEWLINE_Kopier af fotografierne blev konfiskeret af tyskerne, og de genkendte politimanden p\xc3\xa5 et fotografi og arresterede Hasager Christiansen den 5. september. Han blev torteret, men holdt ud._NEWLINE_Den 8. oktober blev han overf\xc3\xb8rt til et hospital, og derfra blev han reddet den 22. oktober og  smuglet til Sverige._NEWLINE_Som f\xc3\xb8lge af torturen undergik han to st\xc3\xb8rre operationer i Sverige._NEWLINE_Hasager Christiansens fotografier og skitse n\xc3\xa5ede den britiske efterretningstjeneste, hvor de indgik som kilde i R. V. Jones' vurdering af V1. Jones var chef for afdelingen for videnskabelige efterretninger._NEWLINE_Hasager Christiansen blev tildelt Distinguished Service Cross og R. V. Jones tilegnede blandt andre sine erindringer til Hasager Christiansen."